Bitcoin Digital valuta laget i 2009 av Satoshi Nakamoto

Viser også til åpen kildekode-programvaren han designet som gjør bruk av valutaen, og peer-to-peer-nettverket som det utgjør

Bruker en distribuert database spredt ut over noder i et peer-to-peer-nettverk til å loggføre transaksjoner

Benytter kryptografi for grunnleggende sikkerhetsfunksjoner, som å forsikre at bitcoins bare kan brukes av personen som eier dem, og aldri mer enn én gang

Designet tillater anonymt eierskap og anonyme overføringer av verdier

Kan lagres på en personlig datamaskin i form av en såkalt wallet-fil eller hos en tredjeparts wallet-tjeneste

På publiseringsdato for denne artikkelen er 1 bitcoin verdt ca. 35.000 kroner, men kursen varierer mye Iterate It-konsulent selskap for systemutvikling, prosjektledelse, rådgivning, opplæring, kurs og sertifiseringer

Etablert 2007

35 ansatte

Hovedkontor i Oslo

Avdeling i Polen med fire ansatte

Det lille utviklingsselskapet Iterate tar initiativ til å øke utbredelsen av bitcoin i Norge.

Første skritt er å la egne kunder gjøre opp for seg i digital valuta.

Den grunnleggende ideen med slik valuta er at den ikke styres av verken myndighet eller bank, men kun finnes som kode på nettet.

– Det betyr at den er et rimeligere og mer effektivt betalingsmiddel enn tradisjonell valuta, sier utvikler Jakob Lind hos Iterate.

Tidligere har han jobbet med kryptografi og PKI hos Nets. Nå er han i gang med å bygge opp ekspertise på digital valuta.

Ukjent resultat

Strategien til Iterate er å ha kompetanse på teknologi som er etterspurt i utviklingsprosjekter.

I den spede starten i 2007 bygget selskapet mye på at java sto høyt i kurs

– På samme måte er ideen nå at vi bygger opp kompetanse på bitcoin, uten at vi helt vet hva det kan munne ut i, forklarer daglig leder Simen Fure Jørgensen.

Les også: Dette er de største IT-truslene nå

Daglig leder Simen Fure Jørgensen får utfordringer med bokføringen når han bruker sitt eget selskap som prøvekanin for digital valuta. Espen Zachariassen

Eksperimenter

I første omgang handler om rene eksperimenter.

– Så langt har vi ingen konkrete ideer om hvordan slik kompetanse kan benyttes. Det handler om at vi utdanner oss og lærer oss den nye teknologien og eksperimenterer med den. Vi er teknisk interesserte og liker å ligge i forkant på teknologi og innovasjon. Og nå mener vi at bitcoin er spennende og kan ha potensial, sier Jakob Lind til Teknisk Ukeblad.

Trinn én er å invitere selskapets kunder til å betale regningen for oppdrag i denne valutaen.

Iterate-sjefen legger ikke skjul på at det er litt uvanlig å bruke seg selv som prøvekanin:

– Vanligvis er det snakk om en teknologi vi bruker på egne løsninger eller prosjekter, men her virket det mer naturlig at det grep direkte inn i måten vi gjør forretninger på, sier Fure Jørgensen.

– Hvordan skal dere håndtere bokføringen?

– Det blir et eget løp å finne ut av hvordan den biten skal håndteres, sier han.

Jakob Lind hos Iterate er i ferd med å bygge seg opp ekspertise på bitcoin. Espen Zachariassen

Truet og ustabil

Bitcoin har så langt vært en ustabil valuta, og kursen mot US dollar har variert med flere hundre prosent over kort tid.

Svakheter i koden åpner for hacking i "millioneravdollar-klassen", og ferske vurderinger går i retning av at valutaen snart vil være historie.

Dette er forhold som Iterate har vurdert.

– Dette er en ung valuta med få aktører. Derfor kan store volumer med kjøp og salg gi variasjoner, slik at enkeltpersoner med mye penger kan påvirke kursen, sier Lind.

Og fordi teknologien er forholdsvis ny, er den ennå ikke sikker med tanke på hacking.

Må bli enklere

– Men det handler mer om at det er en ganske teknisk avansert affære å sørge for sikkerheten. Selve teknologien, og den grunnleggende kryptografien er sikker, men den er vanskelig å bruke på en trygg måte, sier utvikleren.

Og det er noe av det han skal prøve å fikse:

Bruk av digital valuta skal bli mer brukervennlig.

– Da er tanken at den vil bli mer utbredt, og dermed vil kursen bli mindre sårbar for storhandel i regi av enkeltpersoner, sier Lind.

Les også:

Googles nyeste telefon kan kartlegge omgivelsene i 3D

Sprint og skiskyting satte ny rekord for mobildata

Derfor er WhatsApp annerledes enn andre IT-selskaper